alexandrainst/scandi-wiki huggingface dataset:
Namsos Glassverk

Namsos glassverk var eit foretak som blei oppretta i 1855. Det blei etablert av Ole Gunnerius Olsen og låg på Tiendeholmen ved Namsos i Nord-Trøndelag.
På det meste arbeidde det 80 personar ved glasverket. Verket var i drift til 1867 då eigaren gjekk personleg konkurs.

Ole Gunerius Olsen, Anders Havig, Mathias Sellæg og Johannes Sommerschield stod for drifta. Sjølve verket låg i Saltbustøa ned mot fjorden og hadde på 1860-talet seks omnar. I 1858 blåste glashytta ned, men drifta heldt likevel fram. Det var om lag 30 personar i arbeid på 1860-talet. Ved konkursen til Ole Gunnerius Olsen i 1867 var det berre drift i seks månader i løpet av eit år. Det vart gjort forsøk på å reise ny kapital for vidare drift, men det let seg ikkje gjere.

Verket produserte vindaugsglas, glaskavl, flasker og medisinglas.

Ein kjenner lønsvilkåra for dei tilsette gjennom ein artikkel i avisa Namdalen i 1922 av ingeniør Schmidt-Nielsen:

Glassverkets bygninger kostet i 1865 60.848 kroner. Verkets bygninger var assurert for 35.320 kroner. Gjælden var på 57.000 kroner. Ved næste års utgang viste opgjøret en status med overskudd av 12.000 kr. Driften var nu indskrænket til bare 6 måneder av året, men der arbeidedes trangt med for liten ledig kapital. man forsøkte i 1867 at danne et nyt selskap, eller at få sælge verket for 20.000 kroner, således at det nye selskap skulde overta aktiva og passiva. Men det lyktes ikke at skape en ny bedrift med større kapital.

Omkring 1867-68 måtte glassverkets affærer avvikles, og alt ble da solgt til realisasjon. Av den indbydelse som forelå til rekonstrueringen av selskapet, skal noteres fra det opstillede driftsbudsjet: løn for en diglemaker 48 kr. pr. md. Smeltere samme løn. Fyrbøtere med 32 kr, smed med 40 kr og alm. dagarbeidere med 32 kr. pr. md. Om hvorfor glassverket har hentet sine råmaterialer er intet meddelt. Sandsynligvis er det således der ved dette verk bl.a. var benyttet tangaske.

Litteratur
Nord-Trøndelags historielags årbøker
Namsos Glasværk. Sjå By 1947:43

Referansar 

Norske glasverk
Skipingar i 1855
Nedleggingar i 1867
1855 i Noreg
1867 i Noreg
Larvik Glassverk

Larvik Glassverk òg kjent som Laurvig Glasværk var eit glassverk på Torstrand i Larvik etablert i 1872 av Christian Christiansen. Det blei lagt ned i 1926. Frå 1913 samarbeidde det med Moss Glassverk.

Mellom produkta var kavl som var merkte LAURVIG. Ein trur òg at prikkar som formar ein L er frå verket.

Arbeidarar
 Nils Nicolay Hetty (1820-1905), 1872-56, hyttemeister.
Hetty henta arbeidarar frå Bergen glassverk når dette vart lagt ned.
 Petter Hetty, 1874-, hyttemeister

Kjelder 

Norske glasverk
Næringsliv i Larvik
Historie i Larvik
Tidlegare norske føretak
Føretak skipa i 1872
Føretak nedlagde i 1926
1872 i Noreg
1926 i Noreg
Jøssund Glassverk

Jøssund Glassverk var eit foretak som blei oppretta i 1854 på Jøssund i Nord-Trøndelag. Det blei lagt ned i 1857.

Litteratur
Nord-Trøndelags historielags årbøker
Jøssund Glasværk. Sjå By 1947:43

Referansar

Norske glasverk
Skipingar i 1854
Nedleggingar i 1857
Hafslund Glassverk

Hafslund Glassverk var eit foretak etablert i 1862 i Sarpsborg. Det vart i 1876 tatt over av Larvik Glassverk. I 1873 påtok overingeniør i Vegvesenet, Albert Fenger-Krog seg å leie drifta, men etter eit år gjekk han attende til ei stilling i Vegvesenet.

Arbeidarar 
 Nils Nicolay Hetty (1820-1905), 1874- hyttemeister.

Litteratur 
 Østfoldarv III 1954 – 55
 Einar Mæhlum: De gamle glassverk i Østfold.

Referansar 

Norske glasverk
Sarpsborg kommune
Skipingar i 1862
Skott i fartøy

Skott er vegger som delar eit fartøyskrog i ulike rom. Skotta står oftast tverrskips. I større fartøy er det og langsgåande skott. Tverrskott er godt festa i båtsidene, helst i spant, dekksbjelkar og dørkbjelkar. I tillegg til å dele skroget inn i rom, er skott med på å gi styrke til fartøyet. 

For å gjere fartøyet sikrare, kan skotta vere vasstette og brannsikre.

Bakgrunnsstoff

Skipsbygging
Randsfjord Glassverk

Randsfjord Glassverk var eit norsk glasverk. Det vart kjøpt opp av Hadeland Glassverk i 1997.

Prøvedrifta ved Randsfjord Glassverk starta i januar 1950. Glasverket hadde eit moderne sliperi som utførte mønstersliping og gravyr. 1. oktober 1950 brann glasverket ned, truleg på grunn av lekkasje i eit oljerøyr. 21. januar 1952 var arbeidet i gang att.

Glasverket hadde ein høg produksjon, men sleit økonomisk fram til Benny Motzfeldt vart tilsett i 1967. Randsfjord Glassverk var dermed i stand til å gjere ei omfattande modernisering. Jonny Hansen tok over drifta 1. oktober 1980 og dreiv det fram til det vart seld. I 1982 hadde glasverket 35 tilsette, og hovudmarknaden var premiar til idrettskonkurransar. Fleire snøfattige vintrar på slutten av 1980-talet førte til svikt i premiesalet, og i mai 1990 gjekk styret til skifteretten og bad om å bli slått konkurs. Det lykkast likevel å føre drifta vidare under namnet Randsfjord Glass.

I 1997 blei Randsfjord Glass kjøpt opp av Hadeland Glassverk og fire år seinare blei produksjonen overført dit.

Bakgrunnsstoff 
Randsfjordmuseene: Randsfjord Glassverk

Kjelde 
Denne artikkelen bygger på «Randsfjord Glassverk» frå ,  den 5. november 2013.  
 

Norske glasverk
Tidlegare norske føretak
Føretak skipa i 1950
Føretak nedlagde i 1997
1950 i Noreg
1997 i Noreg
Aas grønne glasshytte

Aas grønne glasshytte var eit føretak som produserte grønt og brunt bruksglas som buteljer (flasker). Verksemda låg i Sandsvær i det som i dag er Kongsberg kommune. Hytta blei etablert av Det Kongelig Allernaadigst Octrojerede Nordske Compagnie. Verksemda eksisterte frå ca. 1747 til 1765. 

Glasshytta låg på sørsida av Kjørstadelva ved garden Vollen i Efteløt sokn, eit par hundre meter nedanfor Kjørstad bru om lag der Kjørstadelva renn ut i Numedalslågen.

Veden, såkalla lakterved, til glassverket kom frå områda inn mot Lauar og ein fløytte denne ned Kjørstadelva.
Sølvverket på Kongberg hadde privilegiar, noko som innebar at dei hadde førsterett på ved. Det førte etterkvart til at det oppstod ein konflikt med sølvverket om tilgang på ved og verksemda måtte til slutt leggast ned.

Då hytta blei lagt ned i 1765 var det Hadeland Glassverk på Jevnaker som overtok produksjonen av den typen glas som hadde vore laga på Aas grønne glasshytte. Mange av arbeidarane følgde med til Jevnaker.

Tilsette 
EIn kjenner namnet på fleire av glassblåsarane og somme av kontraktane (Henrich Irrich, Hans Wentzel og Johan Jørgen Wentzel datert 1751) eksisterer i dag.
 Hyttemeister Hans Wentzel
 Fagarbeidarar: Henrich Irrich (Erich), Franz Irrich, Hans Wentzel, Johan Jørgen Wentzel, J. Gunderlach, M. Mejer. Chr. Braun (Bruun), og apotekerglassarbeider Johs. Gøbel.

Bakgrunnsstoff 
 Aas grønne glasshytte  ved kongsberg.kommune.no
 Glassblåsarslekta Wentzel 
 Glassblåsarar 

Næringsliv i Kongsberg
Historie i Kongsberg
Skipingar i 1747
Norske glasverk
Tidlegare norske føretak
Nedleggingar i 1765
Nils Bjørums Glassverk

Nils Bjørums Glassverk òg kjent som Bjørums Glassverk var eit foretak som vart oppretta i 1873. Verket har i nyare tid blitt kjend som Bjørums for å skilja det frå det første glasverket i Namsos, men i gamle kjelder er båe omtala som «Namsos Glasværk». Det vart etablert av Hans Bjørum og låg i Overhallsvegen på den tid like utanfor Namsos. Det gjekk inn i 1886.

Glassverket produserte mellom anna kavl.

Referansar

Litteratur
Nord-Trøndelags historielags årbøker
Nils Bjørums Glasværk. Sjå By 1947:43

Bakgrunnsstoff
 Namsos sett frå Bjørum

Norske glasverk
Skipingar i 1873
Nedleggingar i 1886
1873 i Noreg
1886 i Noreg
Åsnes Glassverk

Åsnes glassverk eller Aasnæs glasværk vart grunnlagd av J. C. Vogelsang og W. Schilliås i 1813 på Sjøåsen i det som vart Beitstad kommune og i dag Namdalseid kommune. Glasverket var i drift i 70 år, fram til 1883. Da Aasnæs glasværk hadde si stordomstid arbeidde det mange glasblåsarar der. Desse kom mellom anna frå glasverk på Austlandet, i Sverige og Tyskland. Det låg ikkje langt frå Holmen Glassverk.

Produksjonen omfatta mellom anna kavl som var merka AASNÆS

Folk i bygda vart indirekte sysselsette i form av vedsanking til dei store smelteomnane på verket. Seinare vart det nytta torv til fyring. Hovudhuset på glasverket vart bygd i 1840 og står framleis der.

I dag 
I dag er eit nytt foretak med namnet Aasnæs værk lokalisert på området. Hovudhuset blir i dag nytta til gjestebod og arrangement av ulike slag. Det vert produsert smykke, lampar og pyntegjenstandar i form av fusing. Glassgalleriet er ope for besøk.

Litteratur 
 Hanssen, Inger Marie. 2010. Glasblåsere og andre folk på Aasnæs Glasværk, inn- og utflyttinger i Gamle Beitstaden.
 Nord-Trøndelags historielags årbøker
 Aasnæs Glasværk. Sjå Holien 1986:33. Sjå By 1946:51
 Vogelsang, J.C.. Sjå Holien 1985:95

Bakgrunnsstoff 
 Aasnæs glassverk i dag 
 Kvinnene på Sjøåsen 
 Glassblåsarar på Åsnæsset 
 Ancestors til Johannes Severin Simonsen
 Kavl

Referansar 

Historie i Namsos
Norske glasverk
Skipingar i 1813
Nedleggingar i 1883
1813 i Noreg
1883 i Noreg
Namdalseid
Lauvfuglar

Fire artar lauvfuglar utgjer den biologiske slekta Aegithina, einaste slekta i familien Aegithinidae i ordenen sporvefuglar. Dette er små fugleartar funne i India og Søraust-Asia. Lauvfuglfamilien er ein av berre tre fuglefamiliar som er endemisk til det indomalayiske økosystemet. Dei var tidlegare gruppert saman med bladfuglar og alvefuglar.

Skildring 
Lauvfuglar er relativt små sporvefuglar, frå 11,5 til 15,5 cm i lengd. Generelt er hannane større enn hoene. Dei kan minne om bylbylar, men medan bylbylar har tendens til å vere avdempa i fargetonar, han lauvfuglar meir sterke farger. Gruppa viser kjønnsdimorfisme i fjørdrakt, der hannane syner sterkare gult og grønt i drakta. I motsetnad til bladfuglar, har lauvfuglar tynne bein, og beina deira er forholdsmessig lengre. Kalleropa er grelle fløytetonar, songane er meir musikalske i menneskelege øyre.

Habitata deira inkluderer akasiakratt, randskog, og tett skog, i tillegg til jordbruksland. Dessutan finn ein parklauvfugl i hagar. Dei er generelt låglandsfuglar og går sjeldan i alpine område i utbreiingsområdet sitt. Dei er generelt særs tett knytt til tre, lever i trekroner, det er berre få rapportar om at av fuglar frå denne familien kjem ned på bakken. Familien er alt i alt standfuglar, men i Vest-India er det somme prov for at rajalauvfugl og parklauvfugl i tørre område er delvis sesongmessige trekkfuglar.

Lauvfuglar et insekt og edderkoppar, som dei søkjer på ytre delar av greiner.

Hos to av artane der åtferda er kjent er spel og paringsleik forseggjort, kulminerer med at hannfuglar hoppar og stig ned som grøne lodottar. Reira er kompakte, opne og tova til greiner med edderkoppspinn. Hoer legg to eller tre egg med rosa flekker og raude og lilla strek. Paret rugar på skift, hofuglane om natta og hannfuglane på dagtid. Rugetida varar i ca. 14 dagar. Begge foreldra syter for mat til ungane.

Tilhøvet til menneske 
Lauvfuglar vil vanlegvis leve nær menneske, til dømes i forstadar til storbyar som Singapore. Dei er stort sett ikkje truga av menneskeleg aktivitet, sjølv om brillelauvfugl er oppført som nær truga av IUCN, og der er tap av habitat grunnen for nedgangen. I motsetnad til mange andre sporvefuglar er ikkje lauvfuglar vanlege som burfuglar.

Kjelder 

 Denne artikkelen bygger på «Iora» frå , den 16. august 2010

 Referansar

Bakgrunnsstoff 
 Videoar av lauvfuglar hos Internet Bird Collection

 
Sporvefuglar
Hestvik Glassverk

Hestvik glassverk eller Hesteviken glassverk, òg kjent som Gravdal glassverk, var eit foretak som blei oppretta i 1850. Det blei etablert av August Konow og sonen Fredrik Ludvig Konow d.e. Dei fleste glasblåsarane kom til verket 1852-1853 og forlet det i 1857, slik at dette blir rekna som driftstida til verket.

Verket låg litt nordvest for Gravdal mølle i Laksevåg ved Bergen. Det produserte flasker og kavlar, og frå 1853 òg kvitt glas. Glasmeister Pedersen leia produksjonen. Det var ein eigen verksskole knytt til aktiviteten i Hestvika og Gravdal.

Arbeidarar
 Nils Nicolay Hetty (1820-1905), 1855-1856.

Referansar

Norske glasverk
Skipingar i 1850
Nedleggingar i 1854
Laksevåg
Tidlegare føretak i Bergen
Eid Glassverk

Eid glassverk eller Eidsverket glassverk var eit foretak som blei oppretta i 1810 på Bjørkelangen. Det gjekk inn i 1818.

Bakgrunnsstoff 
Fru Kammerherre von Storms Jernværk ved Zitten eller Sitten Jernværk

Referansar

Norske glasverk
Historie i Aurskog-Høland
Føretak skipa i 1810
Føretak nedlagde i 1818
1810 i Noreg
1818 i Noreg
Holmen Glassverk

Holmen Glassverk, òg kjent som Purkholmens Glasværk, var eit føretak på Purkholmen på garden Overgård i Beitstad i dagens Namdalseid kommune. Det blei oppretta i 1828 av mellom anna Hans Barlien. Det gjekk inn i 1840. Verket låg ikkje langt frå Åsnes Glassverk.

Verket ser ut til å ha produsert kavl. Ein trur at kavl merkte med H kjem frå Holmen.

Bakgrunnsstoff
Ancestors til Johannes Severin Simonsen
Overhalla historielag: Foto av flaske
Overhalla historielag: Foto av flaske

Litteratur
Nord-Trøndelags historielags årbøker
Holmens Glasværk. Sjå Heyeraas 1939:53. Sjå By 1947:43

Referansar

Norske glasverk
Skipingar i 1832
Nedleggingar i 1840
Survik Glassverk

Survik Glassverk eller Sørviken Glassverk var eit foretak som blei oppretta i 1808. Det blei etablert av mellom anna Hans Barlien. Det gjekk inn i 1821.

Litteratur
Nord-Trøndelags historielags årbøker
Sørvigens Glasværk. Sjå By 1947:43

Referansar

Norske glasverk
Føretak skipa i 1808
Føretak nedlagde i 1821
Berger Glassverk

Berger Glassverk var eit foretak som blei oppretta i 1857 ved sørenden av Hurdalsjøen i Eidsvoll kommune. Det gjekk inn i 1875.

Bakgrunnsstoff
 Folketelling 1865

Norske glasverk
Skipingar i 1857
Nedleggingar i 1875
Eidsvoll kommune
1857 i Noreg
1875 i Noreg
Ise Glassverk

Ise Glassverk var eit foretak som blei oppretta i 1810. Det låg ved Isesjøen i Skjeberg i Østfold. Det gjekk inn i 1816.

Arbeidarar
 Franz Ferdinand Landgraf, meister

Litteratur
Østfoldarv III 1954 – 55
Einar Mæhlum: De gamle glassverk i Østfold.

Referansar

Norske glasverk
Sarpsborg kommune
Føretak skipa i 1810
Føretak nedlagde i 1816
1810 i Noreg
1816 i Noreg
Jeløy Glassverk

Jeløy Glassverk var eit foretak som blei oppretta i 1898 i Østfold. Det gjekk inn i 1902.

Norske glasverk
Skipingar i 1898
Nedleggingar i 1902
1898 i Noreg
1902 i Noreg
Ør Glassverk

Ør Glassverk eller Øhrs Glasværk var eit foretak som blei oppretta i 1874. Det låg ved Ørsjøen i Idd i Østfold. Det gjekk inn i 1894.

For å vurdere torvforekomstane på garden Ør vart forstmeister Asbjørnsen engasjet. Konklusjonen hadde visst vore at Gjeddelundmosen hadde nok torv til drift i 100 år om ein bygde eit glasverk basert på torv som brendsle. Glasverket vart etablert, men hadde mange problem. Eit av dei var rå torv noko som vistnok skuldast våte somrar.

Bernt Grubbe Schlytter hadde investert store summer i verket, men verket gjekk konkurs i 1886, slik at han tapte alt.

Glasblåsarar
 Johan Albert Brauer f. 2-8-1865 i Ekeberga.  Frå oktober 1885

Litteratur
Østfoldarv III 1954 – 55
Einar Mæhlum: De gamle glassverk i Østfold.

Referansar

Norske glasverk
Skipingar i 1874
Nedleggingar i 1894
Halden kommune
1874 i Noreg
1894 i Noreg
Hydrogeologi

Hydrogeologi (hydro- tyder vatn og -geologi tyder studiet av jorda) er eit fagfelt innan geologi som omhandlar fordelinga, eigenskapane og rørsla til grunnvatn i jordsmonnet og grunnfjellet i jordskorpa. Hydrogeologi nyttar kunnskap frå fleire fagområde: hydrologi, meteorologi, geologi, jordbotnslære, geokjemi og fleire. Grunnvatnet er eit ledd i vasskrinslaupet og hydrogeologien har ofte hatt lange tradisjonar i land med tørt klima, der grunnvatnet er ein naudsynt ressurs for å overleve. I Noreg er hydrogeologi som fag ein ung vitskap og kom i gang ved Noreg geologiske undersøkingar kring 1950.

Drikkevatn
Hydrogeologien vert mellom anna nytta for å skaffe drikkevatn til busette område. I mange område aukar behovet sterkt frå år til år, mellom anna på grunn av aukande forureining av overflatevatn. 

Kring 13 % av folkesetnaden i Noreg vert i dag forsynt med drikkevatn frå grunnvatnet.

Kraftutbygging
Grunnvatnet er viktig for vasskraftutbygging. Kring 1960 starta Noregs vassdrags- og energidirektorat utforskninga av grunnvasstilførsla til vassdraga for å rekne ut tilskotet i tørre periodar.

Forureining
Hydrogeologi er eit viktig fagfelt i samband med forureining frå avfallsdeponi, slamlagunar og liknande, sidan grunnvatnet fraktar med seg forureiningane. Det er derfor viktig å kjenne godt til dei lokale grunnvasstraumane.

Kjelder
Hypidiomorf

Hypidiomorf er eit form mikrostrukturen i ein magmatisk bergart kan ha. I ein slik bergart er dei fleste hypidiomorfe bergartar subhedrale, det vil seie at dei delvis viser eiga krystallform, medan nokre er anhedrale, som vil seie at dei har heilt uregelmessig form.

Magmatiske bergartar kan elles vera allotriomorfe og idiomorfe.

Galleri

Kjelder

Krystallografi
Mineral
Idiokromatisk

Idiokromatisk er eit omgrep nytta om fargen hos eit mineral, der fargen er knytt til ein kjemisk hovudbestanddel. Det motsette er allokromatisk, der fargen skuldast eit tilfeldig innhald av eit stoff med ein viss farge.

Kjelder

Mineralogi
Farger
Inge Lehmann

Inge Lehmann () var ein dansk seismolog, som i 1936 hevda at kjernen i jorda ikkje berre er ein enkel smelta sfære, men har ei indre kjerne med fysiske eigenskapar som skil seg frå den ytre kjernen. Ho var utanlandsk medlem av Royal Society i London.

Inge Lehmann vart fødd og voks opp i Østerbro i København som dotter av den eksperimentelle psykologen Alfred Georg Ludvik Lehmann (1858-1921). Ho studerte matematikk ved universiteta i København og Cambridge. Etter eit par år i forsikringsbransjen vart ho assistenten til geodesisten Niels Erik Nörlund, som gav ho oppgåva med å setje opp seismologiske observatorium i Denmark og Grønland. Ho fekk då ei interesse for seismologi og i 1928 tok ho eksamen i geodesi og tok imot ei stilling som statsgeodesist og leiaren for seismologidepartementet ved Geodetisk institutt i Danmark, som var leia av Nørlund.

I ein artikkel med den lite merkverdige tittelen P', var ho den første til å tolke P-bølgjer. Gjennom tolkingane av desse bølgjene synte ho at den indre kjernen i jorda eksisterer. Artikkelen gjorde ho verdskjend og fleire forskarar har seinare stadfesta oppdaginga hennar. Fram til ho pensjonerte seg i 1953 vart forholdet mellom ho og andre medlemmer ved instituttet dårleg, delvis fordi ho hadde lite tolmod med mindre kompetente kollegaer. Etter 1953 flytta ho til USA, der ho budde i mange år og samarbeidde med Maurice Ewing og Frank Press på undersøkingar av jordskorpa og den øvre mantelen. Under denne forskinga fann ho ein annan seismisk diskontinuitet, som ligg i djupner mellom 190 og 250 km og som vanlegvis vert kalla Lehmanndiskontinuiteten til ære for henne. 

Ho vann sjølv mange prisar og medaljar, og i 1997 oppretta American Geophysical Union Inge Lehmann-medaljen for å ære framifrå bidrag til «å forstå strukturen, samansetninga og dynamikken i mantelen og kjernen til jorda».

Danske geologar
Seismologar
Folk frå København
Fernando Llorente

Fernando Llorente Torres () er ein spansk baskisk fotballspelar som har spela for Napoli. Han har òg landskampar for Spania. 

Llorente debuterte for A-landslaget som innbyttar i ein privatlandskamp mot Chile 14. november 2008. Han skåra det første landslagsmålet sitt 11. februar 2009 i ein privatlandskamp mot England. I 2010 vart han teken ut i Spania sin tropp til fotball-VM i Sør-Afrika. I turneringa, der Spania, vart verdsmeistrar, fekk han spela som innbytar i éin kamp, åttedelsfinalen mot Portugal.

Spanske fotballspelarar
Athletic Bilbao-spelarar
Juventus-spelarar
Sevilla-spelarar
Swansea-spelarar
Tottenham-spelarar
Napoli-spelarar
Spelarar i Fotball-VM 2010
Spelarar i Fotball-EM 2012
Javi Martínez

Javier Martínez Aginaga () er ein spansk, baskisk fotballspelar, som speler for Bayern München i den tyske Bundesliga. Han har òg landskampar for Spania. Han vart seriemeister i Tyskland med Bayern München i 2012/13- og 2013/14-sesongen og vann den europeiske meisterligaen med den same klubben i 2012/13-sesongen.

Martínez var med på å vinna U19-EM med Spania i 2007. Han debuterte for A-landslaget 29. mai 2010, etter å ha vorte teken ut til Spania sin tropp til fotball-VM i Sør-Afrika ni dagar før. Landslagsdebuten kom i ein treningskamp mot Saudi-Arabia. I turneringa, der Spania vart verdsmeistrar, fekk han spela éin kamp, som innbytar i gruppekampen mot Chile. I 2012 var han med på det spanske landslaget som vann fotball-EM, men kom ikkje på banen i nokon av kampane i turneringa.

Spanske fotballspelarar
Osasuna-spelarar
Athletic Bilbao-spelarar
Spelarar i Fotball-EM 2012
Spanske deltakarar under sommar-OL 2012
Fotballspelarar under sommar-OL 2012
Spelarar i Fotball-VM 2010
Spelarar i Fotball-VM 2014
The Fame

The Fame er debutalbumet til den USA-amerikanske musikaren Lady Gaga, utgjeve 19. august 2008 av Interscope Records. Musikkstilen hentar inspirasjon frå 80-tals elektropop og synthpop, og blandar inn element frå dansemusikk.

Dei to første singlane frå The Fame, «Just Dance» og «Poker Face» vart begge internasjonale slagerar i 2008. Andre singlar frå albumet femner «Eh, Eh (Nothing Else I Can Say)», «LoveGame», og «Paparazzi». Gaga fremja albumet sitt ved å opptre live, mellom anna gjennom turneen The Fame Ball Tour. The Fame følgjer med som ei bonusplate på deluxe-utgåva av det andre studioalbumet til Gaga, The Fame Monster.

Albumet har for det meste fått positive kritikkar, og gjekk inn som nummer 1 på topplistene i land som Storbritannia, Irland, Tyskland, Austerrike, Sveits og Canada. På verdsbasis har albumet selt over 12 millionar eksemplar.

Spor

Medverkande 

Musikkmedverkande
 Akon – støttevokal
 Victor Bailey – bassgitar
 Lady Gaga – solo- og støttevokal, produksjon, piano, synthesizerar, klaviatur
 Flo Rida – rap
 Tom Kafafian – gitar
 Dave Murga – trommer
 Colby O'Donis – vokal, støttevokal
 Joe Tomino – trommer

Produskjonsmedverkande
 Calvin "Sci-Fidelty" Gaines – programmering, bassgitar
 RedOne – produksjon, instrument, programmering, opptak, støttevokal, ko-utøvande produsent
Space Cowboy – produksjon, vokal
 Vincent Herbert – utøvande produsent, A&R
 Joshua M. Schwartz – produksjon, arrangement
 Vicki Boyd – A&R koordinator
 Martin Kierszenbaum – produksjon, A&R
 Brian Kierulf – produksjon, arrangement
 Lisa Einhorn-Gilder – produksjonskoordinator
 Robert Orton – miksing
 Tony Ugval – teknikar
 Rob Fusari – produksjon, ko-utøvande produsent
 Gene Grimaldi – mastering
 Dave Russell – teknikar

Andre medverkande
 Pieter Henket – fotografi
 Dyana Kass – marknadsdirektør
 Leah Landon – forretningsførar
 Candice Lawler – fotografi
 Jennifer Paola – A&R-administrator
 Andrea Ruffalo – A&R-koordinator
 Warwick Saint – fotografi
 Liam Ward – design
 Troy Carter – forretningsførar

Kjelder 

Debutalbum frå 2008
Lady Gaga-album